Սանչո II (Կաստիլիայի թագավոր)

Սանչո II Ուժեղ (մոտ 1036, Սամորա, Կաստիլիա և Լեոն, Իսպանիա - հոկտեմբերի 7, 1072 կամ 1072, Սամորա, Կաստիլիա և Լեոն, Իսպանիա), Կաստիլիայի թագավոր (1065 թ). և Լեոնի թագավոր (1072 թ.):


== Արագոն և Նավարա ==
1063 թվականին մասնակցել է իր հոր՝ Ֆերդինանդ I Մեծի և Ռամիրո I Արագոնացու միջև մղվող պատերազմին, որի ընթացքում վերջինս վախճանվեց Գրաուսայի ճակատամարտում։
1065 թվականին Ֆերդինանդ I Մեծի մահից հետո ժառանգեց Կաստիլիան։
1067 թվականին մասնակցեց «երեք Սանչոների պատերազմին», որը մղվում էր Սանչո IV Նավարացու և Սանչո I Արագոնացու դեմ։ 1068 թվականին պատերազմն ավարտվեց Կաստիլիայի հաղթանակով։ Սանչո Կաստիլիացին իր տիրապետության տակ վերցրեց Բուրեբան, Ալտա-Րիոխան և Ալավան։


== Հարաբերությունները եղբայրների և քույրերի հետ ==
Սանչոն Ֆերդինանդ I թագավորի և Սանչա Լեոնացու ավագ որդին էր, այդ պատճառով էլ դժգոհ էր իր ժառանգությունից։ Հաշվի առնելով այն հանգամանքը, որ նա արժանի էր թագավորության մեծ մասին, ձգտում էր գրավել իր հարազատ եղբայրներին և քույրերին պատկանող հողերը։
1068 թվականին պատերազմ սկսվեց իր և կրտսեր եղբայր Ալֆոնսո VI Լեոնացու միջև։ Սանչոն հաղթեց եղբորը Լյատնադեի մոտ տեղի ունեցած ճակատամարտում։
1071 թվականին Սանչոն և Ալֆոնսոն միանում են և հարձակվում իրենց եղբայր Գալիսիայի թագավոր Գարսիյայի վրա, և կիսում են նրա թագավորությունը։ Գարսիան փախչում է Սևիլիայի տիրակալ ալ-Մուտամիդի մոտ։
1072 թվականին Սանչոն և Ալֆոնսո VI-ը կրկին գժտվեցին։ Սանչոն Սիդի օգնությամբ Ալֆոնսոյին հաղթեց Գալպեխարի ճակատամարտում։ Ալֆոնսոն գերի ընկավ, եղբայրը նրան փակեց իր պալատներից մեկում։ Սանչոն թագադրվեց Լեոնի թագավոր և այդպիսով դարձավ հոր ժառանգության մեծ մասի տիրակալը։
Ուրրակայի օգնությամբ Ալֆոնսոն փախավ Տոլեդո։ Փախստականի անվան տակ Սանչոյի ճամբար եկավ Վելիդո Ալֆոնսոն (իսպ.՝ Vellido Dolfos, իսպ.՝ Bellido Dolfos, իսպ.՝ Vellido Adolfo), որը 1072 թ. հոկտեմբերի 7-ին սպանեց Սանչոյին։


== Ժառանգություն ==

Սանչոյի մահից հետո Գարսիան դարձավ Գալիսիայի, Ալֆոնսոն՝ Կաստիլիայի թագավոր։ Կաստիլիացիների մի մասը Ալֆոնսոյին մեղադրում էին Սանչոյի մահվան մեջ։ ԱԼֆոնսոն երդվեց, որ ինքը կապ չունի եղբոր մահվան հետ։ Դա պատկերված է Արմանդո Մենոկալյայի նկարում։


== Ծանոթագրություններ ==


== Գրականություն ==
{{Рыжов К. САНЧО II // Все монархи мира. Западная Европа. — М.: Вече, 1999. — С. 422. — 10 000 экз. — ISBN 5-7838-0374-X.}}
Эпоха крестовых походов / Под ред. Э. Лависса и А. Рамбо. — Смоленск: Русич, 2002. — 672 с. — (Популярная историческая библиотека).


== Արտաքին հղումներ ==
«Кастилия»։ Реконкиста (ռուսերեն)։ Արխիվացված է օրիգինալից 2012-02-11-ին։ Վերցված է 2011-09-18  
«CASTILE & LEON, counts & kings: SANCHO de Castilla y León»։ Foundation for Medieval Genealogy (անգլերեն)։ Արխիվացված է օրիգինալից 2012-02-26-ին։ Վերցված է 2011-09-18  
«Санчо II»։ Все монархии мира (ռուսերեն)։ Արխիվացված է օրիգինալից 2012-05-19-ին։ Վերցված է 2011-09-18  
«[[Менендес Пидаль, Рамон|Рамон Менендес Пидаль]]. Сид Кампеадор. Глава I. Сид при кастильском дворе. Сид закладывает основы гегемонии Кастилии»։ Литература средних веков и возрождения (ռուսերեն)։ Արխիվացված է օրիգինալից 2012-02-26-ին։ Վերցված է 2011-09-18  
«Испанские средневековые хроники: Хроника Карденьи I. Хроника Карденьи II. Анналы Толедо I. Анналы Толедо II. Анналы Толедо III.»։ www.kuprienko.info (А. Скромницкий)։ Արխիվացված օրիգինալից 2012-12-04-ին։ Վերցված է 2012-11-17